open-index/open-wikipedia-markdown huggingface dataset:
Xavier Bichat

**Marie François Xavier Bichat** (14. marraskuuta 1771 Thoirette, Jura, Ranska – 22. heinäkuuta 1802 Pariisi, Ranska) oli ranskalainen lääkäri, joka on tunnettu erinäisten kudosten histologista rakennetta koskevista tutkimuksistaan.

## Elämä
Bichat’n lääkäri-isä oli hänen ensimmäinen opettajansa. Bichat kirjautui Nantuan korkeakouluun ja opiskeli sen jälkeen Lyonissa. Hän edistyi nopeasti matematiikassa ja luonnontieteissä, mutta omistautui lopulta anatomian ja kirurgian opinnoille Lyonissa sijaitsevan Hôtel-Dieun ylikirurgin M. A. Petit’n johdolla. Vallankumouksen levottomuudet pakottivat hänet pakenemaan Lyonista ja hakeutumaan Pariisiin vuonna 1793. Siellä hänestä tuli Pierre-Joseph Desault’n oppilas. Kahden vuoden ajan hän osallistui aktiivisesti kaikkiin Desault’n töihin ja jatkoi samalla omia anatomian ja fysiologian tutkimuksiaan.

Bichat aloitti vuonna 1797 Pariisissa anatomiaa ja kirurgiaa koskevat luennot, jotka herättivät heti suurta huomiota. Hän julkaisi muun muassa teokset *Traité des membranes* ja *Recherches sur la me et la mort* (1800) sekä *Anatomie générale, appliquée à la physiologie et à la médicine* (1801). *Traité d'anatomie descriptive* -teoksensa kaksi ensimmäistä nidettä hän julkaisi itse (1801–1802), ja kolmas nide julkaistiin hänen kuolemansa jälkeen. Teoksessa ihmiskehon elimet oli järjestetty hänen omintakeisen tehtäväluokittelunsa mukaisesti.

Ennen kuin Bichat oli täyttänyt 28 vuotta, hänet nimitettiin Pariisin Hôtel-Dieun lääkäriksi, mikä mahdollisti tutkimuksien syventämisen. Kaaduttuaan Hôtel-Dieun portaikossa Bichat kuumeen ja kuoli 22. heinäkuuta 1802 uupuneena liiallisesta työstä. Hänen ja Desault’n rintakuvat asetettiin Hôtel-Dieuhin Napoleonin määräyksestä.

## Lääketieteelliset tutkimukset
Bichat tutki luontoa tarkemmin kuin useimmat edeltäjänsä lääketieteen alalla. Hänen merkittävyytensä on ennen kaikkea hänen tutkimustavassaan: luonnontieteellinen tutkimusmenetelmä, tarkkuus ja kriittisyys havainnoissa, ja kysymyksen kokonaisvaltainen tarkastelu. Hän antoi histologialle valtavan sysäyksen selvittämällä yleisesti eläinkehon koostumusta ja kudosten toimintaa. Sairauksien tutkimisessa hän noudatti samaa havainnointi- ja kokeilumenetelmää, joka oli leimannut hänen fysiologisia tutkimuksiaan. Hän selvitti sairauksien historian tutkimalla niitä potilaidensa vuodeosastolla ja tarkalla ruumiinavauksella kuoleman jälkeen. Hän teki useita tutkimuksia selvittääkseen sairauden eri elimissä aiheuttamat muutokset, ja teki satoja ruumiinavauksia. Hän halusi myös määrittää aiempaa tarkemmin lääkkeiden vaikutukset, ja hän aloitti tätä tarkoitusta varten kokeiden sarjan, joka tuotti arvokasta tietoa. Elämänsä loppupuolella Bichat työskenteli myös uuden tautiluokituksen parissa.

## Lähteet

## Aiheesta muualla
In the Raw

**In the Raw** on Tarja Turusen kuudes studioalbumi, joka julkaistiin 3. elokuuta 2019.
## Kappaleet
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Imperiumi: 7+/10
* Kaaoszine: 8-/10
* Soundi: 

## Lähteet

## Aiheesta muualla
* 
*
Tsubouchi Shōyō

**Tsubouchi Shōyō**, alun perin **Tsubouchi Yūzō**, (22. kesäkuuta 1859 Ōta, Fukuin prefektuuri, Japani – 28. helmikuuta 1935 Atami, Japani) oli japanilainen kirjailija, kääntäjä ja kriitikko. Hän opetti Tōkyō senmongakkōssa, joka oli Wasedan yliopiston edeltäjä. Shōyō käänsi japaniksi muun muassa William Shakespearea ja Walter Scottia.

Shōyō valmistui Tokion yliopistosta vuonna 1883. Esseesarjassaan *Shōsetsu shinzui* (1885–1886) hän teki eron perinteiseen japanilaiseen kirjallisuuskäsitykseen ja halusi kirjallisuudelle itsenäisen aseman taiteena. Hän vaikutti realismin syntyyn japanilaisessa kirjallisuudessa. Omassa 1856 ilmestyneessä romaanissaan *Tōsei shosei katagi* hän ei kuitenkaan päässyt vapaaksi Edo-kauden kirjallisesta perinteestä. Hän perusti 1891 kirjallisuuslehden *Waseda bungaku* ja oli merkittävä japanilaisen teatterin teoreetikko. Hän kirjoitti myös näytelmiä.

## Lähteet

## Aiheesta muualla
Vortex (vuoden 2021 elokuva)

**Vortex** on vuonna 2021 ensi-iltansa saanut ranskalainen psykologinen draamaelokuva, jonka on ohjannut Gaspar Noé. Sen pääosia esittävät Dario Argento, Françoise Lebrun ja Alex Lutz.

Elokuva kertoo kahdeksankymppisestä, Pariisissa asuvasta pariskunnasta. Nainen (Lebrun) kärsii muistisairaudesta ja mies (Argento) sydänongelmista. Ohjaajana tunnettu Argento näyttelee ensimmäisen elokuvapääroolinsa 81-vuotiaana. Noé suostutteli Argenton rooliin näyttämällä tälle *[[Love (vuoden 2015 elokuva)|Love]]*-elokuvansa, joka sisältää runsaasti autenttisia seksikohtauksia. Argento järkyttyi *Lovesta* ja luuli Noén pyytävän häntä pornoelokuvaan. Hän suostui kuitenkin mukaan *Vortexiin* kuultuaan elokuvan ideasta.

Elokuva valmistui poikkeuksellisen nopeassa tahdissa; Noé aloitti käsikirjoituksen laatimisen helmikuussa, kuvaukset toteutettiin huhti-toukokuussa, ja elokuva oli valmis heinäkuussa 2021. Elokuvan dialogi on täysin improvisoitu, ja se on kuvattu *split screeninä* eli ruutu on jaettu kahteen osaan.

*Vortex* sai maailmanensi-iltansa Cannesin elokuvajuhlilla 16. heinäkuuta 2021. Se esitettiin myös Helsingissä järjestettävällä Night Visions -festifaaleilla 19. marraskuuta 2022. Elokuva sai positiivisen vastaanoton sekä kriitikoilta, että yleisöltä: erityisesti Noén käsikirjoitusta ja ohjausta, roolisuorituksia, emotionaalisuutta, kunnianhimoa sekä toteutusta kehuttiin.

## Näyttelijät

## Lähteet

## Aiheesta muualla
*
Pingviinisaaret

**Pingviinisaaret** (, ) on Namibialle kuuluva saariryhmä. Saaret sijaitsevat 355 km pituisella alueella. Suurin saari on Possession Island, jonka pinta-ala on 0,9 km². Saarien kokonaispinta-ala on 2,35 km². Saaret on merkittävä afrikanpingviinien elinympäristö. Pingviinisaaret olivat osa Etelä-Afrikan Lounais-Afrikan siirtomaata. Ne palautettiin Namibian hallintaan maaliskuussa 1994.

## Lähteet
Flesh & Blood (Whitesnaken albumi)

**Flesh & Blood** on brittiläisen hard rock -yhtye Whitesnaken kolmastoista studioalbumi, joka julkaistiin 10. toukokuuta 2019.
## Kappaleet
# 
# 
# 
# 
# 
# 
# 
# 
# 
# 
# 
# 
# 

### Bonuskappaleet
#
# 
# 	
# 
# 

## Kokoonpano
* David Coverdale - laulu
* Reb Beach - kitara
* Joel Hoekstra - kitara
* Michael Devin - basso
* Tommy Aldridge - rummut
* Michele Luppi - koskettimet

## Arvostelut
* Imperiumi: 7-/10
* Kaaoszine: 9-/10
* Metalliluola: 8/10
* Soundi: 

## Lähteet
Johannes Peter Müller

**Johannes Peter Müller** (14. heinäkuuta 1801 Koblenz, Ranskan ensimmäinen tasavalta – 28. huhtikuuta 1858 Berliini, Preussin kuningaskunta) oli saksalainen lääkäri ja professori, joka on nykyaikaisen fysiologian perustajia. Hän suoritti uraauurtavia tutkimuksia fysiologian ja anatomian eri aloilla.

## Elämä
Müller syntyi Koblenzissa 14. heinäkuuta 1801. Vuonna 1819 hän pääsi Bonnin yliopistoon, jossa hänestä tuli dosentti vuonna 1824, fysiologian ylimääräinen professori vuonna 1826 ja varsinainen professori vuonna 1830. Vuonna 1883 hän siirtyi Berliinin yliopistoon, jossa hän hoiti anatomian ja fysiologian professuuria erittäin ansiokkaasti kuolemaansa saakka 28. huhtikuuta 1858. 

## Fysiologian ja anatomian tutkimukset
Müller teki lukuisia tutkimuksia fysiologian eri osa-alueilla, ja erityisesti hän laajensi tietämystä äänen, puheen ja kuulon mekanismista sekä imunesteen, maitiaisnesteen ja veren kemiallisista ja fysikaalisista ominaisuuksista. Vuosina 1833–1840 ilmestynyt Müllerin käsikirja *Handbuch der Physiologie des Menschen* merkitsi uuden kauden alkua fysiologian tutkimuksessa. Siinä yhdistettiin ensimmäistä kertaa ihmisen anatomian ja vertailevan anatomian sekä kemian ja muiden tieteenalojen tulokset fysiologisten ongelmien tutkimiseen. Tärkein osa teoksesta käsitteli hermoston toimintaa ja aistien mekanismia. Tässä hän esitti aiemmin tuntemattoman periaatteen, jonka mukaan aistihermon ärsytyksen jälkeinen aistimus ei riipu ärsytystavasta vaan aistinelimen luonteesta. Niinpä verkkokalvoon ja näköhermoon vaikuttava valo, paine tai mekaaninen ärsytys tuottaa valon vaikutelman. 

Elämänsä myöhemmässä vaiheessa hän omistautui pääasiassa vertailevalle anatomialle. Kalat ja merten selkärangattomat olivat hänen suosikkiaiheitaan tutkimuksessa. Müllerin oppilaisiin kuuluivat sellaiset arvostetut fysiologit kuin Hermann von Helmholtz ja Emil du Bois-Reymond.

*Handbuch der Physiologie* -kirjan lisäksi hänen julkaisujaan ovat *Zur vergleichenden Physiologie des Gesichtssinns* (1826); *Über die phantastischen Gesichtserscheinungen* (1826); *Bildungsgeschichte der Genitalien* (1830); *De glandularum secernentium structura* (1830); *Vergleichende Anatomie der Myxinoiden* (1834–1843); *Systematische Beschreibung der Plagiostomen* (1841); *System der Asteriden* (1842) ja *Horae ichthyologicae* (1845–1849). Johann Friedrich Meckelin (1781–1833) kuoleman jälkeen Müller toimitti *Archiv fur Anatomie and Physiologie* -lehteä.

## Lähteet

## Aiheesta muualla
Paolo Salvati

**Paolo Salvati** (22. helmikuuta 1939 Rooma − 24. kesäkuuta 2014 Rooma) oli italialainen kuvataiteilija, taidemaalari ja piirtäjä. Hänen maisemansa ovat runollisen taiteen ilmentymä, jolle on ominaista voimakas kromaattinen sävy metaforisena kuvauksena ihmisen sisäisestä maailmasta.

### Viitteet

## Aiheesta muualla

* Kansallinen Nykytaiteen Galleria (GNAM), Rooma – Salvati Paolo (1939-2014)
Trygve Slagsvold Vedum

**Trygve Magnus Slagsvold Vedum** (s. 1. joulukuuta 1978 Hamar) on norjalainen keskustapuolueen poliitikko, puolueensa puheenjohtaja vuodesta 2014 ja suurkäräjäedustaja vuodesta 2005. Hän toimi Norjan valtiovarainministerinä Støren hallituksessa lokakuusta 2021 helmikuuhun 2025.

## Elämä ja ura
Vedum on syntynyt vuonna 1978 Hamarissa, Hedmarkin läänissä. Hänen vanhempansa ovat lehtori Trond Vidar Vedum ja opettaja Karen Sigrid Slagsvold.

Vedum opiskeli Oslon yliopistossa sosiologiaa ja valtio-oppia, joista hän suoritti kandidaatintutkinnon vuonna 2002. Hän on opiskellut myös Jønsbergin maatalouskoulussa 1994–97.

Vuosina 2002–05 hän oli Norjan keskustanuorten puheenjohtaja. Vuonna 2005 hänet valittiin ensi kertaa suurkäräjille, ja vuosina 2008–14 hän toimi keskustapuolueen varapuheenjohtajana. Vuonna 2014 hänet valittiin puolueensa puheenjohtajaksi. Hänen puheenjohtaja-aikanaan puolueen kannatus on noussut merkittävästi, vuoden 2017 vaaleissa 4,8 prosenttiyksiköllä ja vuoden 2021 vaaleissa vielä 3,2 prosenttiyksiköllä saavuttaen 13,5 prosenttia.

## Lähteet

## Aiheesta muualla
* ''Trygve Slagsvold Vedum'' Norjan suurkäräjien nettisivuilla 
* ''Trygve Slagsvold Vedum'' Norjan hallituksen nettisivuilla
Deltan piirikunta (Michigan)

**Deltan piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 36&nbsp;903 vuonna 2020. Piirikunnan hallintokeskus on Escanaban kaupunki. Piirikunta on perustettu vuonna 1843.

## Lähteet

## Aiheesta muualla
Ágios Efstáthios

**Ágios Efstáthios** () on pieni Kreikan saari, joka kuuluu Kykladien saariryhmään ja sijaitsee Kímoloksen saaren kaakkoispuolella. Saaren pinta-ala on noin 0,092 neliökilometriä ja se on asumaton (vuonna 2011). Hallinnollisesti Ágios Efstáthios kuuluu Kímoloksen kuntaan, Míloksen alueyksikköön ja Etelä-Egean saarten alueeseen.

Ágios Efstáthios sijaitsee Kímoloksen ja Polýaigoksen saarten välissä koilliseen Míloksesta. Saari on nimetty Pyhän Eustathioksen tai tarkemmin saarella olevan tälle omistetun kirkon mukaan. Saarella on majakka, joka on rakennettu vuonna 1893. Sen korkeus on seitsemän metriä ja kokonaiskorkeus merenpinnasta laskettuna 26 metriä.

## Lähteet
Mikey D

**Michael Anthony Deering** (s. 25. marraskuuta 1967), taiteilijanimeltään* ***Mikey D**, on yhdysvaltalainen rap-artisti. Hänet tunnetaan yhtyeiden Main Source ja Mikey D and the LA Posse jäsenenä.

## Aiheesta muualla
Vauvahieronta

**Vauvahieronta** on monissa itämaisissa kulttuureissa perinteinen ja luonnollinen osa vauvan päivittäistä hoitoa. Vauvahierontaa käytetään myös aasialaisissa kulttuureissa, kuten Intiassa, Pakistanissa ja Etelä-Amerikan ja Afrikan maissa. Vauvojen hierontatyyli ja aloittamisen ajankohta vaihtelee eri puolilla maailmaa.

Intiassa vauvahieronta opitaan perimätietona äidiltä tai anopilta. Intialaisessa kulttuurissa hieronta aloitetaan vasta napanuoran tyngän irrottua, mutta hieronta voidaan aloittaa jo ensimmäisenä päivänä syntymän jälkeen.

Afrikassa otteet ja liikkeet eroavat hieman intialaisesta hieronnasta. Afrikassa hieronta aloitetaan heti syntymän jälkeen, ja hierontaa jatketaan siihen asti, kun lapsi on 3–4-vuotias. Iän kertyessä hierontakertoja vähennetään. Afrikassa lapsia hierotaan usein kylvyn jälkeen.

Maailmalle vauvahieronta on tullut tunnetummaksi ranskalaisen synnytyslääkäri Frederick Leboyerin sekä vauvahieronnan ohjaajien liiton perustajan, amerikkalaisen Vilmala Schneider McCluren toimesta. Molemmat ovat hakeneet oppinsa Intiasta 1970-luvun alussa.

Suomeen vauvahieronta saapui vasta vuonna 1978, jolloin Ensi- ja turvakotien liitto sai luvan hyödyntää vauvahierontaa. Lupa koski filosofian tohtorin Ruth Ricen RISS-tekniikkaa (Rice Infant Sensimotor Stimulation Technique). RISS-tekniikka on kehitetty erityisesti keskoslapsille. Tekniikka todettiin olevan hyödyllinen myös muille lapsille, sillä sen on huomattu tuovan vauvoille mielihyvää, jolloin vauva joko virkistyy tai rauhoittuu.

## Vauvahieronnan periaatteet
Vauvahieronta on alle vuoden vanhalle tehtävää hierontaa, jossa huomioidaan monenlaisia tekijöitä. On tärkeä tietää, milloin ja millaisissa olosuhteissa vauvahieronta on hyvä suorittaa. On paljon asioita, jotka vaikuttavat hierontatapahtuman onnistumiseen. Hierontatilanteessa tulee ottaa huomioon sekä vauva, hieroja että ympäristö. Tärkeää on myös huomioida, milloin vauvaa ei saa hieroa.

## Lähteet

## Aiheesta muualla
Akráthi

**Akráthi** () eli **Arkádi** (Αρκάδι) eli **Megáli Akradiá** (Μεγάλη Ακραδιά) on pieni Kreikan saari, joka kuuluu Kykladien saariryhmään ja sijaitsee Míloksen saaren pohjoispuolella. Saaren pinta-ala on noin 0,185 neliökilometriä ja se on asumaton (vuonna 2011). Hallinnollisesti Akráthi kuuluu Míloksen kuntaan, Míloksen alueyksikköön ja Etelä-Egean saarten alueeseen. Saaren länsipuolella sijaitsee Mikrí Akradián saari.

## Lähteet
Áspro (Kykladit)

**Áspro** () eli **Aspronísi** (Ασπρονήσι) on pieni Kreikan saari, joka kuuluu Kykladien saariryhmään ja sijaitsee Sýroksen saaren itäpuolella. Saaren pinta-ala on noin 0,11 neliökilometriä ja se on asumaton (vuonna 2011). Hallinnollisesti Áspro kuuluu Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen.

## Lähteet
Dipló

**Dipló** () eli **Káto Fýra** (Κάτω Φύρα, myös *Káto Fyrá*, Κάτω Φυρά) on pieni Kreikan saari, joka kuuluu Kykladien saariryhmään ja sijaitsee Antíparoksen saaren pohjoispuolella. Saaren pinta-ala on noin 0,46 neliökilometriä ja se on asumaton (vuonna 2011). Hallinnollisesti Dipló kuuluu Antíparoksen kuntaan, Pároksen alueyksikköön ja Etelä-Egean saarten alueeseen.

Diplón saari eli Káto Fýra (”Alempi Fýra”) sijaitsee Antíparoksen pohjoiskärjen ja Kávouraksen eli Epáno Fýran (”Ylempi Fýra”) saaren välissä länteen Pároksesta. Monissa lähteissä Diplón ja Kávouraksen eri nimissä esiintyy sekaannusta, ja nimet on yhdistetty toisiinsa ja merkitty karttoihin eri tavoin.

## Lähteet
Diplo (täsmennyssivu)

**Diplo** voi viitata seuraaviin:

* Diplo eli Thomas Wesley Pentz, muusikko
* Dipló, saari Kykladien saariryhmässä Kreikassa
* *[[Le Monde diplomatique]]*, lehti
Glarómpouta

**Glarómpouta** () eli **Glaropoúnta** (Γλαροπούντα) on pieni Kreikan saari, joka kuuluu Kykladien saariryhmään ja sijaitsee Pároksen ja Antíparoksen saarten välissä. Saaren pinta-ala on noin 0,21 neliökilometriä ja se on asumaton (vuonna 2011). Hallinnollisesti Glarómpouta kuuluu Pároksen kuntaan, Pároksen alueyksikköön ja Etelä-Egean saarten alueeseen. Saari kuuluu läheisten Panteronísin ja Tigánin saarten kanssa samaan Panteronísian saariryppääseen.

## Lähteet
Glaronísi (Pienet Kykladit)

**Glaronísi** () eli **Gláros** (Γλάρος) on pieni Kreikan saari, joka kuuluu Kykladien saariryhmään ja tarkemmin Pieniin Kykladeihin ja Koufonísian saariin. Se sijaitsee Áno Koufonísin ja Káto Koufonísin saarten välissä Náxoksen kaakkoispuolella. Saaren pinta-ala on noin 0,14 neliökilometriä ja se on asumaton (vuonna 2011). Hallinnollisesti Glaronísi kuuluu Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen.

## Lähteet

## Aiheesta muualla
Gláros

**Gláros** () voi viitata seuraaviin saariin Kreikassa:

* Gláros, saari Dodekanesian saariryhmässä lähellä Agathonísia
* Gláros, saari Dodekanesian saariryhmässä lähellä Kínarosta
* Glaronísi eli Gláros, saari Pienten Kykladien saariryhmässä Kykladeilla
Egg Harbor Township

**Egg Harbor Township** on kunta (*township*) New Jerseyn osavaltiossa, Yhdysvalloissa. Sen väkiluku oli 47&nbsp;842 vuonna 2020, ja se oli Atlanticin piirikunnan suurin kunta.

## Väestö
Vuonna 2020 Egg Harbor Townshipin 47&nbsp;842 asukkaasta valkoisia oli 67,1&nbsp;%, aasialaisia 11,5&nbsp;% ja mustia  6,8&nbsp;%. Vuonna 2019 30,4&nbsp;% asukkaista puhui kotonaan jotain muuta kieltä kuin englantia ja 16,5&nbsp;% asukkaista oli syntynyt ulkomailla.

## Kuvia kunnasta

Kuva:McKeestown Station Firetower.jpg|McKeestownin aseman palotorni.
Kuva:President Barack Obama Tours Storm Damage in New Jersey 2.jpg|Barack Obama ja Craig Fugate tapaamassa silloista New Jerseyn kuvernööriä Chris Christietä Atlantic Cityn kansainvälisellä lentokentällä.


## Lähteet

## Aiheesta muualla
Glaronísia

**Glaronísia** () on Kreikan pienten saarten ryhmä, joka kuuluu Kykladien saariryhmään ja sijaitsee Miloksen saaren pohjoispuolella. Glaronísian pääsaaren pinta-ala on noin 0,025 neliökilometriä. Sen itä- ja länsipuolella on pienempiä kalliosaaria. Saaret ovat asumattomia (vuonna 2011). Hallinnollisesti Glaronísian saaret kuuluvat Míloksen kuntaan, Míloksen alueyksikköön ja Etelä-Egean saarten alueeseen.

## Lähteet
Evriókastro

**Evriókastro** (), myös *Ovriókastro* (Οβριόκαστρο), *Viókastro* (Βιόκαστρο) ja *Vrionísi* (Βριονήσι), on pieni Kreikan saari, joka kuuluu Kykladien saariryhmään ja sijaitsee Pároksen saaren koillispuolella. Saaren pinta-ala on noin 0,12 neliökilometriä ja se on asumaton (vuonna 2011). Hallinnollisesti Evriókastro kuuluu Pároksen kuntaan, Pároksen alueyksikköön ja Etelä-Egean saarten alueeseen.

## Lähteet

## Aiheesta muualla
Dan Turèll

**Dan Turèll**, pakinoitsijanimimerkki **Onkel Danny**, (1946 Kööpenhamina, Tanska – 1993) oli tanskalainen prosaisti ja runoilija.

Turèllin esikoisteos *40 ark* ilmestyi 1969, ja hän oli sen jälkeen huomattavan tuottelias kirjailija. Hänen läpimurtoteoksensa *Vangede billeder* ilmestyi 1975. Se on muistelmaromaani lapsuudenajoilta. Edellisenä vuonna hän oli julkaissut buddhalaisuusvaikutteisen runokokoelman *Karma Cowboy*, ja hänet tunnettiinkin alun perin kokeellisena avantgarderunoilijana. Hän sai vaikutteita monilta sotien välisen ajan modernisteilta, mutta erityisesti hänen vaikutti 1960-luvun yhdysvaltalainen rockrunoilija Lou Reed. Prosaistina hän kirjoitti 12-niteisen rikossarjan, jonka minäkertoja on nimetön toimittaja. Hän kirjoitti *[[Politiken]]*-lehteen pakinoita nimellä Onkel Danny.

Turèll kuoli syöpään. Hänet on haudattu Kööpenhaminan Assistensin hautausmaalle. Hänen muistokseen on Kööpenhaminassa nimetty tori Onkel Dannys Plads.

## Suomennettu runo
* Ei ole helppoa usein suurimmalle osalle ihmisistä menee kaikki yli hilseen, eli Se on liikaa! mies, suom. J. K. Ihalainen, julkaisussa *Kirjo: kirjallisuus- ja kulttuurilehti*, 2002; nro 3  

## Lähteet

## Aiheesta muualla
Megalonísi

**Megalonísi** (, ”Suuri saari”) voi viitata seuraaviin:

* Megalonísi eli Makronísi, saari Dodekanesian saariryhmässä lähellä Sýmiä
* Megalonísi eli Nisiópi, saari Pohjoisen Egean saarten saariryhmässä lähellä Lesbosta
* Makronísi eli Megalonísi, pieni saari Kreetan etelärannikolla
* Páchi eli Megálo Nisí, pieni saari Argo-Saronisten saarten saariryhmässä
Martin Waldseemüller

**Martin Waldseemüller** (myös muodossa **Waltzemüller**, ) (n. 1480  –  1520 Saint-Dié-des-Vosges, Lorraine) oli saksalainen kartografi, joka julkaisi 1507 maailmankartan, jossa ensi kertaa esiintyy Amerikan nimi.

Waldseemüller varttui Freiburgissa. Hän toimi opettajana Saint-Dién koulussa, jonka perusti Lorrainen herttua René II. Waldseemüller saavutti maineensa olemalla Kolumbuksen löytämän Amerikan nimen todellinen keksijä. Hän valmisteli monien muiden aikansa maantieteilijöiden ja kartografien tavoin Ptolemaioksen kartan uuden painoksen. Työnsä aikana hän tuli tietoiseksi Amerigo Vespuccin matkoista Etelä-Amerikan rannikolle. *Cosmographiæ introductio* -teoksessa (1507) hän painoi Vespuccin matkakertomuksen uudelleen ja ehdotti, että uusi maa nimettäisiin "sen löytäjän Americuksen mukaan" ja että sitä kutsuttaisiin "Americuksen maaksi tai Amerikaksi". 

Ptolemaioksen kartaston suunniteltu painos julkaistiin vuonna 1513 Strasbourgissa, ja siinä oli tavanomaisten Ptolemaioksen karttojen lisäksi 20 uutta karttalehteä, joista yksi käsitteli uutta maailmaa. Etelä-Amerikan mannerta ei kuitenkaan nimitetä tässä Amerikaksi, vaan todetaan yksinkertaisesti: "Tämän maan ja sitä ympäröivät saaret löysi genovalainen Kolumbus Kastilian kuninkaan puolesta". Amerikka-nimi oli kuitenkin jo yleistynyt käytössä.

## Lähteet

## Aiheesta muualla
Arnay-le-Duc

**Arnay-le-Duc** on kunta Ranskassa Côte-d’Orin departementissa Bourgogne-Franche-Comtén alueella. Se sijaitsee Arrouxjoen varrella, noin 34 kilometriä Beaunen kaupungista luoteeseen.

Kunnan nähtävyyksiä on Saint-Laurentin kirkko, jonka alkuperä ulottuu vuoteen 1288. Nykyisen kirkon vanhimmat osat on rakennettu 1400-luvulla. Kirkko on kuulunut Ranskan historiallisiin muistomerkkeihin vuodesta 1889. Kunnan maisemaa hallitsee yli 20 metriä korkea keskiaikainen torni *La tour de la Motte-Forte*. Tornin muurit ovat lähes kaksi metriä paksut, ja tornin yläosassa on machicoulis.

1400-luvulta peräisin oleva linna *Château d’Arnay-le-Duc* on kokenut suuria muutoksia vuosisatojen kuluessa. Vuosina 1865–1958 linnassa toimi viilatehdas, jossa valmistettiin käsin tarkkuusviiloja mekaanikoille, kellosepille ja korusepille. Tehtaassa oli suurimmillaan 400 työntekijää. Linnasta tuli 1960-luvulla ammattikoulutuskeskus. Aivan kunnan keskustassa on 1400-luvun lopulla rakennettu kaksitorninen talo *Maison Bourgogne*. Bourgogne oli makeistehtailija, joka valmisti ja myi talossa makeisia ja keksejä. Vuonna 1920 yritys vaihtoi omistajaa, mutta uusi omistaja säilytti yrityksen vanhan nimen. Kauppa suljettiin vuonna 1971, ja vuonna 2012 taloon muutti matkailutoimisto.


Tiedosto:Arnay_le_duc_st_laurent_bis.JPG|Saint-Laurentin kirkko.
Tiedosto:Arnay_le_duc_tour.JPG|La tour de la Motte-Forte.
Tiedosto:Arnay-le-duc_-_Chateau_Princes_de_Conde_1.jpg|Château d’Arnay-le-Duc.


## Lähteet

## Aiheesta muualla
Machicoulis

**Machicoulis** () on keskiajalla linnojen ja linnoitusten torneihin sekä muureihin lisätty konsolin tukema ulkonema, joita käytettiin linnan puolustamiseen. Ulkonema oli pohjastaan avoin, jota kautta hyökkääjiä voitiin ampua, kaataa heidän päälleen sulaa lyijyä tai kuumaa öljyä.


Tiedosto:Machicolations_(PSF).png|Machicoulisin toimintaperiaate.
Tiedosto:Mâchicoulis_(Illustration_Viollet-le-Duc,_fig9,_tome6).png|Machicoulisin toimintaperiaate.


## Lähteet

## Aiheesta muualla
Teppo Nättilä

**Teppo Pertti Nättilä** (s. 1958) on suomalainen muusikko ja musiikkitoimittaja, joka työskentelee Yleisradiossa. Hän on toimittanut muun muassa country-musiikkia tarjoavia radio-ohjelmia nimeltään *Kantrispagetti* sekä *Kantritohtori* ja *Kantritohtorin juurihoito*, jotka kuuluivat Radiomafian ja Yle Suomen ohjelmistoon. Nämä ohjelmat lopetettiin monen muun rytmimusiikin erikoisohjelman mukana vuoden 2023 lopulla.

Teppo Nättilän isä Pertti Nättilä oli Ylen lastentoimituksen päällikkö ja Ransu-koiran esittäjä.

## Lähteet
Chengdu J-7

**Chengdu J-7** (*Jian-7*, muualla: **F-7**, ) on Kiinassa valmistettu yliääninen suihkuhävittäjä, joka kykenee 2.0 Machin huippunopeuteen. Sen pääkäyttäjä on ollut Kansan vapautusarmeijan ilmavoimat. Konetyyppi on lähes suora kopio MiG-21:stä, jota Kiina on päivittänyt edelleen. Ensilento tapahtui 17. tammikuuta 1966.

Konetta on toimitettu lisäksi Bangladeshille, Pakistanille, Albanialle sekä joillekin Afrikan maille kuten Egyptille ja Iranille. Vuosina 1965–2013 valmistettiin yli 2&nbsp;400 konetta. Konetyyppi on ollut ainakin vuoteen 2021 Pohjois-Korean ilmavoimien käytössä.

Sen aseistuksena ovat infrapunahakuiset ilmataisteluohjukset PL-2, PL-5 tai PL-8 ja tykkiaseistus (1-2x 30mm NR-30). Eräs merkittävin jatkokehitelmä lienee Guizhou JL-9.

## Lähteet

## Aiheesta muualla
Heino Helenius

**Heino Henrik Helenius** (1896 Pyhäjärvi Ul – 1970 Argentiina) oli suomalainen kommunisti, joka 1930-luvun alussa toimi maanalaisen SKP:n organisaattorina Helsingissä. Myöhemmin Helenius osallistui vapaaehtoisena Espanjan sisällissotaan ja vietti viimeiset vuotensa Etelä-Amerikassa. 

## Elämä
Uudenmaan läänin Pyhäjärvellä syntynyt Helenius lähti siirtolaiseksi Pohjois-Amerikkaan vuonna 1913. Aluksi hän asui Kanadan Port Arthurissa ja muutti myöhemmin Yhdysvaltoihin. Saatuaan Yhdysvaltain kansalaisuuden Helenius liittyi armeijaan vuonna 1917 palvellen ensimmäisessä maailmansodassa kersanttina Ranskassa. Vuonna 1926 Helenius muutti Neuvosto-Karjalaan, josta hän 1931 palasi salaa Suomeen.

Parturina työskennellyt Helenius oli mukana kielletyn SKP:n maanalaisessa toiminnassa vaikuttaen puolueen kaupunkikomitean pääorganisaattorina Helsingissä. Hänet pidätettiin keväällä 1931 ja tuomittiin syyskuussa 5 vuoden kuritushuonerangaistukseen valtiopetoksesta. Etsivän keskuspoliisin mukaan Helenius oli Kullervo Mannerin ”kapsäkkijutun” yhteydessä poliisin haltuun joutuneissa SKP:n salaisissa papereissa mainittu ”Amerikan poika". Heleniuksen väitettiin osallistuneen Heidelbergissä vuonna 1929 järjestettyyn Kominternin kongressiin ja opiskelleen Lännen vähemmistökansallisuuksien yliopistossa. Helenius kielsi väitteet ja myönsi ainoastaan olleensa SKP:n rivijäsen. Hän piti myös syytettä valtiopetoksesta mahdottomana, koska ei ollut Suomen kansalainen. 

Helenius kärsi tuomiotaan Tammisaaren pakkotyölaitoksessa, jossa hän osallistui kesällä 1933 järjestettyyn nälkälakkoon. Heleniuksen katsottiin olleen yksi sen johtajista, joka yhdeksän muun nälkälakkolaisen kanssa siirrettiin eristyksiin Turun lääninvankilaan. Vapauduttuaan Helenius lähti syyskuussa 1937 vapaaehtoisena Espanjan sisällissotaan, jossa hän toimi kansainvälisten prikaatien Mackenzie-Papineau-pataljoonan poliittisena komissaarina. Kotiuttamisen jälkeen Helenius oleskeli jonkin aikaa Ranskassa ja lähti merille, kunnes hänet internoitiin Saksaan vuonna 1939. Helenius palasi Suomeen 1947 ja muutti myöhemmin Argentiinaan, jossa hän kuoli vuonna 1970.

## Lähteet
M-31 (1940)

**M-31** oli Neuvostoliiton laivaston M-luokan sarjan XIIbis sukellusvene.

## Valmistus

Alus tilattiin Nikolajevista Martin telakalta, missä köli laskettiin 31. elokuuta 1938. Se laskettiin vesille 25. helmikuuta 1940 ja otettiin palvelukseen 31. lokakuuta.

## Palvelus
Palvelukseen otettaessa alus liitettiin Neuvostoliiton Mustanmeren laivastoon. Alus joutui 2. lokakuuta 1943 Saksan ilmavoimien lentokoneen maaliksi 110 merimailia Takilinniemestä etelään. Alus upposi hyökkäyksessä.

## Lähteet
*
* 
*

### Viitteet
Trevon Diggs

**Trevon De'Sean Diggs** (20. syyskuuta 1997, Gaithersburg, Maryland) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Diggs edustaa Dallas Cowboysia.

Diggs pelasi yliopistotasolla vuodet 2016–2020 edustaen Alabaman yliopistoa. Hän pelasi Alabamassa 44 ottelua, joissa teki 68 taklausta ja neljä syötönkatkoa. Dallas Cowboys varasi Diggsin  toisella kierroksella 51. pelaajana. Dallas ja Diggs solmivat heinäkuussa 2020 nelivuotisen tulokassopimuksen. Ensimmäisellä kaudellaan Diggs pelasi 12 ottelua. Hän teki 58 taklausta ja kolme syötönkatkoa.

Heinäkuussa 2023 Diggs teki Cowboysin kanssa viisivuotisen ja sadan miljoonan dollarin arvoisen jatkosopimuksen.

## Lähteet
M-36 (1940)

**M-36** oli Neuvostoliiton laivaston M-luokan sarjan XIIbis sukellusvene.

## Valmistus

Alus tilattiin Nikolajevista Martin telakalta, missä köli laskettiin 22. helmikuuta 1939. Se laskettiin vesille 20. elokuuta 1940 ja otettiin palvelukseen 23. helmikuuta 1941.

## Palvelus
Palvelukseen otettaessa alus liitettiin Neuvostoliiton Mustanmeren laivastoon. Se oli marraskuusta 1942 Kaspianmeren laivueessa, kunnes se palasi elokuussa 1943 Mustallemerelle. Se katosi 11. syyskuuta 1943 Sevastopolin edustalla tuntemattomasta syystä.

## Lähteet
*
* 
*

### Viitteet
Jüri Tuulik

**Jüri Tuulik** (1940 Abruka, Viro – 2014) oli virolainen kirjailija ja toimittaja. Hän kuvaa teoksissaan synnyinsaarensa Abrukan ihmisten elämää huumorin sävyttämän realismin tyyliin. Hän on kirjoittanut myös näytelmiä ja kuunnelmia.

Tuulikin kaksoisveli on kirjailija Ülo Tuulik.

## Suomennetut teokset
;Kuunnelmia
* Kurkien lähtö (Kurgede minek), suom. Jouko Vanhanen, Helsinki: Yleisradio 1982
* Perämies Benjamin (Benjamin Üleaiakargaja, tüürimees), suom. Jouko Vanhanen, Helsinki: Yleisradio 1982
* Margit ja Maria (Margit ja Maria), suom. Jouko Vanhanen, Helsinki: Yleisradio 1988
* Kolme päivää Kreikassa (Kolm päeva Kreekas), suom. Jouko Vanhanen, Helsinki: Yleisradio 1988
* Hopeapaju (Hôpepaju), suom. Jouko Vanhanen, Aleksander Suumanin runon suomentanut Alice Martin, Helsinki: Yleisradio 1991 (Suumanin aiheen pohjalta)
;Novelli
* Legendaarinen linnoitus, suom. Juhani Salokannel, antologiassa *Eestiläinen novelli*, toim. Heino Puhvel, Tallinna: Perioodika 1979

## Lähteet
Kiehkuramattio

**Kiehkuramattio** (*Mollugo verticillata*) on Molluginaceae-heimoon kuuluva kasvilaji.

Kiehkuramattio on matalahko, maanmyötäisenä kasvava ruoho, joka muodostaa tyypillisesti mattomaisia kasvustoja. Sen lehdet ovat 5–40 mm pitkiä sekä 0,5–15 mm leveitä ja niiden muoto vaihtelee tasasoukasta soikeaan, puikeaan tai vastapuikeaan. Lehdissä voi olla myös korvakkeet. Kukat ovat 4–5 mm leveitä ja niissä viisi verholehteä, viisi terälehteä, kolmesta viiteen hedettä sekä yksi emi. Terälehdet ovat valkoisia, mutta verholehtien väri vaihtelee vihreästä ruskeaan. Hedelmänä on 2,5–3 mm pitkä, monisiemeninen kota.

Kiehkuramattio kasvaa erilaisilla ihmisvaikutteisilla tai häirityillä kasvupaikoilla.

Kiehkuramattio on biokemiallisesti kiinnostava laji, sillä sen yhteyttämismekanismi on epätavallisesti C<sub>3</sub>- ja C<sub>4</sub>-yhteyttämisen välimuoto.

## Lähteet
* Go Botany: ''Mollugo verticillata'' 
### Viitteet

## Aiheesta muualla
* Flora of North America: ''Mollugo verticillata''
M-57 (1939)

**M-57** oli Neuvostoliiton laivaston M-luokan sarjan XIIbis sukellusvene.

## Valmistus

Alus tilattiin Nikolajevista Martin telakalta, missä köli laskettiin 26. heinäkuuta 1937. Se laskettiin vesille 25. tammikuuta 1939 ja otettiin palvelukseen 27. heinäkuuta.

## Palvelus
Alus jaettiin kuljetusta varten osiin ja kuljetettiin 1939 rautateitse Kaukoitään, missä se nimettiin uudelleen *M-49:ksi*.

## Lähteet
*
* 
*

### Viitteet
Hentomattio

**Hentomattio** (*Mollugo cerviana*) on Molluginaceae-heimoon kuuluva yksivuotinen kasvilaji.

Hentomattio on pieni, pystykasvuinen ja haarova ruoho, joka voi kasvaa noin 20 senttimetriä korkeaksi, mutta jää usein matalammaksi.

Hentomattio kasvaa erilaisilla hiekkaisilla kasvupaikoilla, kuten tienpientareilla, pelloilla, joutomailla sekä kuivuneiden jokiuomien pohjilla. Lajia tavataan laajalti trooppisilla sekä lämpimillä temperaattisilla seuduilla Etelä- ja Kaakkois-Euroopassa, Afrikassa, Aasiassa sekä Australiassa. Esiintymisalueillaan sitä pidetään hankalana rikkaruohona. Lajin keitettyjä lehtiä käytetään kuitenkin ravintona lehtivihannesten tavoin ja lajia on käytetään myös lääkekasvina.

## Lähteet
* Useful Tropical Plants: ''Mollugo cerviana''
Fireflies

**Fireflies** on Owl City -nimellä esiintyvän Adam Youngin kappale, joka julkaistiin singlenä projektin albumilta *[[Ocean Eyes]]* vuonna 2009. Kappale nousi ensimmäiselle sijalle 27 maan singlelistoilla. Vuoteen 2021 mennessä single oli ylittänyt platinalevyrajan seitsenkertaisesti Yhdysvalloissa. 

Young on sekä kirjoittanut että tuottanut kappaleen. Hänen mukaansa kappaletta ovat inspiroineet unettomuus, uusi syntetisaattori ja Blink-182.

Kappaleesta on sittemmin muodostunut internetilmiö ja se on ollut monien meemien aiheena. Toukokuussa 2017 Youngilta tiedusteltiin Twitterissä, mitä tämä tarkoittaa laulaessaan ”I get a thousand hugs, from 10,000 lightning bugs” (). Youngin humoristinen vastaus sai paljon tykkäyksiä ja sitä uudelleentviitattiin kymmeniä tuhansia kertoja. Tviitin ja muiden kappaleeseen liittyvien meemien suosion aiheuttaman striimauspiikin seurauksena kappale nousi *[[Billboard]]in* Rock Streaming Songs -listalla kymmenen parhaan joukkoon kahdeksan vuotta julkaisunsa jälkeen.

## Lähteet
Ğəlimcan Barudi

**Ğəlimcan Barudi** (Ğəlimcan Möxəmmətcan ulı Ğəliev; ; 1857−1921) oli tataarien islamin uskon teologi, imaami, mufti, opettaja ja julkaisija. Suuntaukseltaan Barudi edusti uskonnollista uudistusliikettä ''jadidismia''.

## Elämäkerta

Alimcan Barudi (oik. Galijev) syntyi vuonna 1857 Kazanin kuvernementissä. Hänen isänsä oli Muhammedcan ja äitinsä Bibifahrünnisa. Hän aloitti opintonsa lapsena paikallisessa madrasassa ja jatkoi kouluttautumista Buharassa. Barudin palattua Kazaniin hän aloitti imaamin tehtävät moskeijassa, joka nykyään tunnetaan nimellä *Galejevskaija. (Галеевская мечеть).* Hänen alaisenaan oppilaiden määrä kasvoi, minkä seurauksena Barudi sai lopulta perustettua oman madrasan *Muhammadiya* vuonna 1882. Oppilaitoksessaan hän otti käyttöön "uuden menetelmän" (*oṣul-e jadid = [[jadidismi]]).* Kyseistä uudistusmenetelmää vastustaneet yrittivät lakkauttaa Barudin madrasan, mutta siitä tuli lopulta Kazanin suosituimpia ja suurimpia oppilaitoksia. Barudi koki suufilaisuuden tärkeänä "totuuden löytämiselle".**

Barudi alkoi vuonna 1906 julkaista uskonnollista lehteä "Din ve Edeb" (uskonto ja moraali). Lehdessä hän toi esiin uskonnon ja tieteen välistä suhdetta. Barudin mukaan niiden pitäisi olla harmoniassa toistensa kanssa. Barudi myös kirjoitti oppikirjoja, joita jaettiin Venäjän islamilaisissa oppilaitoksissa.

Palattuaan Mekkan pyhiinvaellukseltaan vuonna 1910 Barudi joutui Venäjällä poliisin tarkkailun kohteeksi panislamilaisten yhteyksien epäilysten seurauksena. 

Barudi otti osaa 1900-luvun alussa ensimmäiseen ja toiseen Venäjän muslimikongressiin. Barudi valittiin Sisä-Venäjän- ja Siperian muslimien henkisen keskushallinnon muftiksi. (Ufa). Barudilla oli šeikin arvonimi.

Barudi kuoli vuonna 1921 Moskovassa.

## Versiota nimestä

* ‘Алим-джан ибн Мухаммад-джан Галеев; *<nowiki/>'Alim-džan ibn Muhammad-džan Galejev*
* Галимджан Мухаммаджанович Галиев; *Galimdžan Muhammadžanovitš Galijev*
* Галимзян Галеев; *Galimzjan Galejev*
* Галимд­жан Ба­ру­ди; *Galimdžan Barudi*

Translitteroituna myös muotoon *Alimcan el-Barudi, Galimdzhan, Galimjan, Alimjan, Alimcan*.

## Lähteet

## Aiheesta muualla
* “The golden mean” in views of mufti Galimjan Barudi: attitude to religious-legal schools in traditions of Russian Muslims
* Phenomenon of Religious Revival in the Context of the Experience of Modernization of the Muslim Community in the Late XIX - Early XX Centuries
* Alİmcan El-Barudİ, Hayati Ve Eğİtİme Daİr Fİkİrlerİ
* Barudin perustaman madrasan nettisivut
Jens Tvedt

**Jens Tvedt** (1857 Kvinnherad, Norja – 1935 Stavanger, Norja) oli norjalainen kirjailija, opettaja ja kirjastonhoitaja. Monissa teoksissaan, kuten 1890-luvun alkupuolella ilmestyneissä *Vanheppa*, *Godmenne* ja *Brite-Per*, hän kuvaa länsinorjalaisia talonpoikia

## Lähteet
Tommi A. Ahonen

**Tommi Arimo Ahonen** (s. 1973) on jyväskyläläinen musiikkiyrittäjä. Hän omistaa yrityksen Poprock Musiikkitalo ky, joka on toiminut Jyväskylässä vuodesta 2002 lähtien.

Ahonen on toiminut taiteellisena tuottajana sekä aputuottajana useiden yhtyeiden ja artistien äänitteillä. Hän on myös pitkän linjan muusikko. Hänen pääsoittimensa ovat kitara, basso, laulu ja sivusoittimina muut bändisoittimet sekä klassinen viulu. Bändejä ja levytyksiä on kertynyt vuosien aikana lukuisia muun muassa rock-, proge-, pop-, gospel-, country-, folk-, iskelmä- ja heavy-genren parissa. Ahonen on säveltänyt paljon ja julkaissut omalla soolourallaan (1998–2007) kolme levyä.

Ahonen on myös opiskellut Jyväskylässä rock- ja jazzlinjalla aikuisosastolla ja suorittanut tutkintoja. Opetustyötä hän on tehnyt useissa Keski-Suomen alueen työväen- ja kansanopistoissa, vetänyt kursseja äänitys- ja studiotyöstä, musiikkituotannosta ja luennoinut musiikkiyrittäjyydestä. Bändiforum-bändikoulussa Ahonen opetti kymmenen vuotta bändisoittoa nuorille ja aikuisille. Ennen musiikkiyrittäjyyttä hän toimi kuusi vuotta nuorisotyössä ja nuorisomuusikkona.

## Albumit
* Vedenjakaja 1998
* Käsikirjoitus / Eksynyt 2001
* Pronssi 2007

## Lähteet

### Yrityssivusto
* Poprock Musiikkitalo tekijät: Tommi Arimo Ahonen
* Poprock Musiikkitalo: Biisinteko
* Poprock Musiikkitalo: Äänitysstudio

### Sosiaalinen media
* LinkedIn
* Tommi A. Ahonen Facebook
* Poprock Musiikkitalo Facebook
* Poprock Musiikkitalo instagram
* Poprock Musiikkitalo YouTube
Tiffany (nimi)

**Tiffany** on englantilainen naisen etunimi. Se on keskiajalla käyttöön otettu muunnelma kreikankielisestä nimestä *Theophania*, jonka merkitys on ’Jumalan soihtu’ tai ’Jumalan ilmestyminen’. Loppiaista tarkoittava sana *teofania* on samaa alkuperää.

Tiffany on aikoinaan ollut tapana antaa etunimeksi tytöille, jotka ovat syntyneet teofaniajuhlan aikaan eli 6.&nbsp;tammikuuta. Nykyään Tiffany-nimi yhdistetään loppiaisen ohella myös kuuluisaan newyorkilaiseen koruliikkeeseen Tiffany & Co. Nimen tunnettuutta on lisännyt Audrey Hepburnin tähdittämä elokuva *[[Aamiainen Tiffanylla (elokuva)|Aamiainen Tiffanylla]]* (1961), joka perustuu Truman Capoten vuonna 1958 ilmestyneeseen samannimiseen pienoisromaaniin.

Digi- ja väestötietoviraston mukaan Suomessa on lokakuuhun 2021 mennessä tilastoitu noin 100–110 Tiffany-nimistä naista.

## Tunnettuja Tiffanyja
* Tiffany, oik. *Tiffany Renee Darwish* (s. 1971), yhdysvaltalainen poplaulaja
* Tiffany Alvord (s. 1992), yhdysvaltalainen laulaja ja lauluntekijä
* Tiffany Cohen (s. 1966), yhdysvaltalainen uimari ja olympiavoittaja
* Tiffany Evans (s. 1992), yhdysvaltalainen näyttelijä, laulaja ja muusikko
* Tiffany Fallon (s. 1974), yhdysvaltalainen valokuvamalli
* Tiffany Flynn (s. 1995), yhdysvaltalainen pituushyppääjä
* Tiffany Gauthier (s. 1993), ranskalainen alppihiihtäjä 
* Tiffany Haddish (s. 1979), yhdysvaltalainen näyttelijä ja koomikko
* Tiffany Hwang, oik. *Stephanie Hwang* (s. 1989), eteläkorealainen laulaja ja näyttelijä
* Tiffany Jackson, yhdysvaltalainen oopperalaulaja
* Tiffany Pollard (s. 1982), yhdysvaltalainen näyttelijä ja televisioesiintyjä 
* Tiffany Porter (s. 1987), yhdysvaltalais-brittiläinen aitajuoksija
* Tiffany Rayne (s. 1985), yhdysvaltalainen pornonäyttelijä 
* Tiffany Stratton (s. 1999), yhdysvaltalainen voimistelija ja showpainija
* Tiffany Thornton (s. 1986), yhdysvaltalainen näyttelijä ja laulaja 
* Tiffany Trump (s. 1993), yhdysvaltalainen valokuvamalli, presidentti Donald Trumpin tytär
* Tiffany Williams (s. 1983), yhdysvaltalainen aitajuoksija
* Tiffany Yuen (s. 1993), hongkongilainen aktivisti ja poliitikko

## Lähteet
Veijo Votkin

**Veijo Juhani Votkin** (2. tammikuuta 1948 Iisalmen maalaiskunta – 19. lokakuuta 2021 Espoo) oli suomalainen lihatukkuyrittäjä. Votkin perusti Lihatalo Votkinin vuonna 1978. Hän toimi yrityksessä aktiivisesti alusta asti vuoden 2021 alkuun asti ja viimeiset kuukaudet kotoaan käsin. Votkin oli syntyperältään Suistamon karjalaisia. 

## Katso myös
* Lihatukku Veijo Votkin

## Lähteet
M-58 (1939)

**M-58** oli Neuvostoliiton laivaston M-luokan sarjan XIIbis sukellusvene.

## Valmistus

Alus tilattiin Nikolajevista Martin telakalta, missä köli laskettiin 25. lokakuuta 1937. Se laskettiin vesille 28. huhtikuuta 1939 ja otettiin palvelukseen 27. syyskuuta.

## Palvelus
Palvelukseen otettaessa alus liitettiin Neuvostoliiton Mustanmeren laivastoon. Se katosi 18. joulukuuta 1942 mahdollisesti osuttuaan miinaan.

## Lähteet
*
* 
*

### Viitteet
M-61 (1939)

**M-61** oli Neuvostoliiton laivaston M-luokan sarjan XIIbis sukellusvene.

## Valmistus

Alus tilattiin Nikolajevista Martin telakalta. Se otettiin palvelukseen heinäkuussa 1940.

## Palvelus
Alus jaettiin osiin ja kuljetettiin 1941 rautateitse Kaspianmeren kautta Kaukoitään, missä se nimettiin uudelleen *M-29:ksi*

## Lähteet
*
* 
*

### Viitteet
Suomen Kansallisoopperan ja -baletin balettioppilaitos

**Suomen Kansallisoopperan ja -baletin balettioppilaitos** on vuonna 1942 Suomen Kansallisoopperan yhteyteen tullut balettioppilaitos. Se toimi sitä ennen yksityisenä oppilaitoksena. Vuonna 1956 se muuttui ammattiin johtavaksi oppilaitokseksi.

Kansallisbaletin yhteydessä toimii Suomen Kansallisoopperan ja -baletin balettioppilaitos. Suomen Kansallisoopperan Balettikoulu muuttui Balettioppilaitokseksi 1. elokuuta 1998, jolloin se siirtyi osaksi Suomen virallista koulutusjärjestelmää: peruskoulun suoritettuaan oppilas voi pyrkiä toisen asteen ammatillista koulutusta antavalle, 180 osaamispisteen mittaiselle tanssijan perustutkintoon johtavalle linjalle. Ammattiopinnot kestävät kolme vuotta. Oppilaitosta ylläpitää Suomen Kansallisoopperan ja -baletin säätiö. Balettioppilaitoksen rehtori on Satu Ristlakki. Aikaisempia oppilaitoksen rehtoreita ovat olleet muun muassa Hannele Niiranen ja Marko Kallio.

Suomen Kansallisoopperan ja -baletin balettioppilaitoksen järjestämä toisen asteen ammatillinen koulutus valmistaa tanssialan perustutkinnon suorittaneita tanssijoita. Opinnot antavat valmiudet siirtyä koulutusta vastaaviin tanssin ammattitehtäviin ja jatkokoulutukseen. Oppilaitoksen suuntautumisvaihtoehto on baletti. Ammatillisessa koulutuksessa balettitekniikan ja nykytanssin lisäksi opetusohjelmaan sisältyy baletin repertuaari- ja pas de deux -opetusta, karakteri- ja jazztanssia, ilmaisuaineita, kehonhuoltoa, musiikkia sekä tanssin historiaa. Opiskeluaikana ammattiopetuksen opiskelijoilla on mahdollisuus työssäoppimiseen Kansallisbaletin produktioissa.

## Lähteet
Sapotillapuut

**Sapotillapuut** (*Manilkara*) on sapotillakasvien (Sapotaceae) heimoon kuuluva kasvisuku. Sukuun kuuluu noin 80 lajia.

## Lajeja
* *[[Manilkara dissecta]]*
* *[[Manilkara excelsa]]*
* *[[Manilkara fischeri]]*
* *[[Manilkara ilendensis]]*
* *[[Manilkara kauki]]*
* *[[Manilkara kribensis]]*
* *[[Manilkara sansibarensis]]*
* *[[Manilkara sulcata]]*
* *[[sapotillapuu|Manilkara zapota]]* – makeasapotillapuu eli sapotillapuu

## Lähteet

## Aiheesta muualla
* Finto: Kassu – Kasvien suomenkieliset nimet: ''Manilkara''
* Suomen Lajitietokeskus: Sapotillapuut (''Manilkara'')
Markus Henriksson

**Markus Henriksson** (s. 1958) on suomalainen psykiatrian erikoislääkäri ja dosentti sekä lääkintöneuvos. Hänestä tuli Valviran ylijohtaja 1. toukokuuta 2017 Marja-Liisa Partasen jäätyä eläkkeelle. Henriksson on koulutukseltaan lääketieteen tohtori.

Henriksson oli Keskussotilassairaalan psykiatrian ylilääkäri vuosina 1995–2005 ja sairaalan johtajalääkäri 2003–2005. Hän johti myös Sotilaslääketieteen Keskusta vuonna 2006. Hän työskenteli Terveydenhuollon oikeusturvakeskuksen ja Valviran ylilääkärinä vuosina 2007–2010. Ennen pääsyään Valviran ylijohtajaksi Henriksson työskenteli Valviran terveydenhuollon valvontaosaston ryhmäpäällikkönä. Marraskuussa 2019 hän sai nimityksen jatkokaudelle Valviran ylijohtajana vuosien 2020–2024 ajaksi.  Valviran toiminta lakkasi 31.12.2025 vuodenvaihteessa ja samalla  Henriksson jäi eläkkeelle.

Näiden tehtäviensä ohella Henriksson on työskennellyt muun muassa Kansanterveyslaitoksen tutkijana.

## Lähteet
Joanna Laajisto

**Joanna Laajisto** (s. 1977) on suomalainen sisustusarkkitehti ja entinen lumilautailija. Laajisto opiskeli sisustusarkkitehtuuria Los Angelesissa, valmistui 2004 ja työskenteli sitten viitisen vuotta Yhdysvalloissa maailman suurimmassa arkkitehtitoimistossa nimeltä Gensler Architects, kunnes palasi Suomeen. Vuonna 2018 Sisustusarkkitehdit SIO ry valitsi Laajiston vuoden 2021 sisustusarkkitehdiksi.

Vuonna 2010 Laajisto perusti Helsinkiin oman suunnittelutoimiston, joka on erikoistunut julkisten tilojen suunnitteluun. Laajiston studio on suunnitellut muun muassa Supercellin toimiston, ravintola Löylyn, Atelier Torbjörn Tillanderin myymälätilat ja Finnish Design Shop -verkkokaupan Turussa sijaitsevan, vuonna 2021 avatun pääkonttorin ja logistiikkakeskuksen.

Joanna Laajistolla on oma valaisinmallistonsa, minkä lisäksi hän on suunnittelut tuotteita muun muassa Made by Choicelle (*Airisto*-istuimet), Lundialle (*System*-säilytyslaatikot), Timberwise Oy:lle (parketit), Hakola Huonekalulle (*Bobo*-olohuonekalusteet), Roots Livingille ja espanjalaiselle valaisinvalmistaja Marsetille.

## Lähteet

## Aiheesta muualla
*Studio Joanna Laajisto 
*Weekly Studio: Studio Joanna Laajisto, Helsinki Design Weekly.
Länsiafrikanmakorepuu

**Länsiafrikanmakorepuu** (*Tieghemella heckelii*) on sapotillakasvien (Sapotaceae) heimoon, makorepuiden (*Tieghemella*) sukuun kuuluva kasvilaji. Se on monien läntisen Afrikan alueiden metsien suurin puulaji. Lajia tavataan trooppisessa Länsi-Afrikassa Sierra Leonesta Ghanaan.

Länsiafrikanmakorepuu voi kasvaa 50 metriä korkeaksi ja sen runko voi kasvaa suorana 25 metrin korkeuteen tai korkeammallekin.

Länsiafrikanmakorepuu kasvaa kosteissa ainavihannissa tai osittain kausivihannissa metsissä. Se suosii erityisesti käsittelemättömiä metsiä.

Länsiafrikanmakorepuun siemeniä on kerätty luonnosta ravinnoksi ja lajia on hakattu puutavaraksi sekä paikalliseen käyttöön että kansainväliseen kauppaan. Lajin laajamittaisten hakkuiden myötä se onkin nykyisin vaarassa hävitä kokonaan luonnosta, etenkin Ghanassa ja Liberiassa. Läntisellä Norsunluurannikolla lajia on myös kasvatettu, joskin vain pienessä mittakaavassa. Lajin puuaines sisältää saponiinia.

## Lähteet
* Useful Tropical Plants: ''Tieghemella heckelii'' 

### Viitteet

## Aiheesta muualla
* Kassu – Kasvien suomenkieliset nimet: Länsiafrikanmakorepuu (''Tieghemella heckelii'')
* Global Biodiversity Information Facility (GBIF): ''Tieghemella heckelii'' 
* UniProt: Taxonomy – ''Tieghemella heckelii''
Parsippany

**Parsippany-Troy Hills Township** (yleisesti vain **Parsippany**) on kunta (*township*) New Jerseyn osavaltiossa, Yhdysvalloissa. Sen väkiluku oli 56&nbsp;162 vuonna 2020, ja se oli Morrisin piirikunnan suurin kunta.

## Väestö
Vuonna 2020 Parsippanyn 56&nbsp;162 asukkaasta valkoisia oli 58,3&nbsp;%, aasialaisia 34,2&nbsp;% ja mustia  3,7&nbsp;%. Vuonna 2019 44,2&nbsp;% asukkaista puhui kotonaan jotain muuta kieltä kuin englantia ja 38,4&nbsp;% asukkaista oli syntynyt ulkomailla.

## Kuvia kunnasta

Kuva:Birds Eye Foods headquarters.JPG|Birds Eyen päärakennus Parsippanyssä.
Kuva:RainbowFall.JPG


## Lähteet

## Aiheesta muualla
Kaikki muuttuu (Jani Wickholmin albumi)

** Kaikki muuttuu** on Jani Wickholmin debyyttialbumi. Se julkaistiin 8. syyskuuta 2004.
## Kappaleet
# 
# 
# 
# 
# 
# 
# 
# 
# 
# 
# 

## Arvostelu
* Soundi: 

## Lähteet
Stay (Rihannan kappale)

**Stay** on barbadoslaislaulaja Rihannan kappale, jolla vierailee Mikky Ekko. Se julkaistiin 28. tammikuuta 2013 toisena singlenä Rihannan albumilta *[[Unapologetic]]*. Kappale julkistettiin marraskuussa 2012, kun se esitettiin *[[Saturday Night Live]]* -ohjelmassa.

Kappaleen musiikkivideon ohjasi Sophie Muller, joka on aiemmin työskennellyt muun muassa No Doubtin, Beyoncén ja Pinkin kanssa. Yksinkertaisella ja surumielisellä videolla kuvataan Rihannaa, joka riisuutuu ja menee kylpyyn. Välillä kuva siirtyy Mikky Ekkoon, mutta kaksikkoa ei näytetä videolla kertaakaan yhdessä. Videosta on julkaistu myös leikkaamaton versio, jolla Ekko ei esiinny lainkaan.

## Listasijoitukset

## Lähteet

## Aiheesta muualla
*
Alumiinitähdet

**Alumiinitähdet** on Jani Wickholmin toinen studioalbumi. Se julkaistiin 28. syyskuuta 2005.
## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet
M-62 (1939)

**M-62** oli Neuvostoliiton laivaston M-luokan sarjan XIIbis sukellusvene.

## Valmistus

Alus tilattiin Nikolajevista Martin telakalta, missä köli laskettiin 20. tammikuuta 1938. Se laskettiin vesille 5. lokakuuta 1939 nimellä *M-59* ja otettiin palvelukseen 31. heinäkuuta 1940.

## Palvelus
Varustamisen aikana *M-59:ksi* nimetyn aluksen piti liittyä Neuvostoliiton Itämeren laivastoon, mutta se siirrettiin syyskuussa 1940 Neuvostoliiton Mustanmeren laivastoon nimettynä *M-62:ksi*.

## Lähteet
*
* 
*

### Viitteet
Sininen tie (Jani Wickholmin albumi)

**Sininen tie** on Jani Wickholmin seitsemäs studioalbumi. Se julkaistiin 15. toukokuuta 2015.
## Kappaleet
# 
# 
# 
# 
# 
# 
# 
# 
# 
# 
 
## Lähteet